Diari Oficial de la Generalitat Valenciana


Sumari del DOGV 3634, del 26-11-1999 (1999/9941)

ORDRE de 19 novembre de 1999, de la Conselleria d'Economia i Hisenda, de delegació de firma i competències en determinades matèries respectivament, en altres òrgans de la Conselleria d'Economia i Hisenda.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9941


Data del document
:   19-11-1999

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

 Descriptors 

:   * delegació de poders

ORDRE de 19 novembre de 1999, de la Conselleria d'Economia i Hisenda, de delegació de firma i competències en determinades matèries respectivament, en altres òrgans de la Conselleria d'Economia i Hisenda. [1999/X9941]
  
Mitjançant el Decret 84/1999, de 30 de juliol, del Govern Valencià, pel qual s'aprova el Reglament Orgànic i Funcional d'aquesta conselleria, s'ha efectuat una nova configuració de la seua estructura.
  
Tenint en consideració les modificacions produïdes, i estimant que, per raons d'eficàcia administrativa, resulta convenient la delegació de determinades competències, així com la delegació de firma de determinats actes administratius.
  
Fent ús de les atribucions conferides en l'article 68 de la Llei 5/1983, de Govern Valencià i d'acord amb el que estableixen els articles 13 i 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
ORDENE
  
Article 1. De les delegacions en matèria de Tresoreria
  
Delegar en el sotssecretari de Política Pressupostària i Tresor les funcions següents:
  
- L'ordenació general de pagaments pressupostaris i dels fons i valors generats per operacions extrapressupostàries.
  
- La concertació i contractació de les operacions de tresoreria per termini igual o inferior a un any destinades a atendre les necessitats de tresoreria derivades de diferències en el venciment dels seus ingressos i pagaments, amb el límit previst en l'article 39 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana.
  
Article 2. De les delegacions en matèria de gestió econòmica i contractació
  
2.1. Delegar en la Secretaria General de la Conselleria les atribucions següents:
  
a) L'exercici de les facultats ordinàries en matèria de contractació administrativa des de la fase d'adjudicació, aquesta inclosa, quan la quantia de la despesa no excedisca dels imports establits per al procediment negociat, llevat de les compreses en l'apartat h) de l'article 5 de la present ordre.
  
b) L'exercici de totes les facultats ordinàries en matèria de contractació administrativa fins a la fase prèvia a l'adjudicació, en els restants procediments, llevat de les compreses en l'apartat h) de l'article 5 de la present ordre.
  
c) Les competències per a la gestió, autorització, disposició de despeses i ordenació de pagaments del capítol I del pressupost anual de la Conselleria.
  
d) La facultat d'autoritzar i disposar les despeses de tots els programes de la Conselleria, fins al límit màxim establit per als contractes menors i l'ordenació de pagaments corresponents, llevat de les compreses en l'apartat h) de l'article 5 de la present ordre.
  
e) La firma de documents comptables de despeses i ingressos de totes les seccions pressupostàries, serveis i programes que directament i indirectament estan assignats a aquesta Conselleria, inclosos els que duen implícites modificacions pressupostàries.
  
2.2. Delegar en el sotssecretari i en els directors generals de la Conselleria la facultat d'autoritzar les despeses del capítol II dels seus corresponents programes, fins al límit màxim que per a pagaments individualitzats a càrrec de les bestretes de caixa fixa estableix l'article 44.6 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell de la Generalitat Valenciana en la redacció que en fa la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat (DOGV núm. 3.153, de 31.12.1997).
  
2.3. Delegar en la Secretaria General Administrativa de la Conselleria les atribucions següents:
  
a) L'exercici de totes les facultats ordinàries en matèria de contractació administrativa fins a la fase prèvia a l'adjudicació, quan la quantia de la despesa no excedisca dels imports establits per al procediment negociat, llevat de les compreses en l'apartat h) de l'article 5 de la present ordre.
  
b) La formalització dels contractes de subministraments d'aigua, gas, electricitat, servei telefònic i altres contractes que es generen com a conseqüència de despeses de manteniment de la conselleria.
  
c) La tramitació de les incidències de nòmines i la firma de tots aquells documents administratius i de gestió comptable que necessiten ser tramitats.
  
d) La facultat d'autoritzar les despeses dels programes de la Secretaria General, fins al límit màxim que per als pagaments individualitzats a càrrec de les bestretes de caixa fixa estableix l'article 44.6 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell de la Generalitat Valenciana en la redacció que en fa la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat (DOGV núm. 3.153, de 31.12.1997).
  
e) Acordar la devolució de les garanties provisionals i definitives que es constituïsquen a favor de la Conselleria, en matèria de contractació administrativa.
  
2.4. Delegar en els directors territorials dels serveis de la Conselleria a Alacant, Castelló i València les atribucions següents:
  
a) La formalització dels contractes de subministraments d'aigua, gas, electricitat, servei telefònic i altres contractes que es generen com a conseqüència de despeses de manteniment en els serveis propis de les seues respectives competències.
  
b) La facultat d'autoritzar les despeses del capítol II dels seus corresponents programes, fins al límit màxim que per a pagaments individualitzats a càrrec de les bestretes de caixa fixa estableix l'article 44.6 del text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell de la Generalitat Valenciana en la redacció que en fa la Llei 14/1997, de 26 de desembre de Mesures de Gestió Administrativa i Financera i d'Organització de la Generalitat (DOGV núm. 3.153, de 31.12.1997).
  
Article 3. De la delegació en matèria de responsabilitat patrimonial
  
Delegar en la Secretaria General de la Conselleria la competència per a resoldre els expedients de responsabilitat patrimonial de l'administració exigible a aquesta conselleria.
  
Article 4. De les delegacions en matèria de gestió tributària i reembossament de garanties
  
4.1. Delegar en la directora general de Tributs la resolució d'aquells recursos d'alçada que, d'acord amb la normativa vigent en cada moment, siguen competència del conseller, i no hagen sigut resolts en primera instància per la mateixa Direcció General de Tributs, així com la revisió d'actes en matèria de tributs propis a què es refereix l'article 154 de la Llei 230/1963, de 28 de desembre, General Tributària; excloent d'aquesta delegació la matèria sancionadora.
  
4.2. Delegar en els directors territorials d'aquesta conselleria i en la directora general de Tributs la resolució dels expedients de reembors del cost de les garanties aportades per a la suspensió de l'execució de deutes tributaris impugnats als quals es refereix l'article 12 de la Llei 1/1998, de 26 de febrer, de Drets i Garanties dels Contribuents, així com la firma dels documents comptables relatius a aquestes resolucions, sempre que els deutes esmentats tinguen l'origen en conceptes distints del Cànon de Sanejament.
  
Article 5. De la delegació en matèria de patrimoni de la Generalitat Valenciana
  
Es deleguen en el director general de Patrimoni les atribucions següents reconegudes a la Conselleria d'Economia i Hisenda per la Llei 3/1986, de 24 d'octubre, de Patrimoni de la Generalitat Valenciana:
  
a) Aprovació, rectificació i comprovació de l'Inventari General de Béns i Drets de la Generalitat Valenciana, així com les altes, baixes i regularització dels béns i drets que l'integren.
  
b) Resolució dels expedients de delimitació (article 16 de la llei esmentada)
  
c) Resolució dels expedients d'investigació i recuperació dels béns de la Generalitat Valenciana (articles 13 i 15 de la llei esmentada).
  
d) Aprovació de la taxació pericial dels béns immobles.
  
e) Arrendament dels immobles que la Generalitat Valenciana necessite, siga quin siga el procediment i la forma de contractació, fins a una renda anual de 16.738.359 de pessetes i un termini contractual de 3 anys.
  
f) Subrogacions i resolució voluntària de contractes d'arrendament.
  
g) L'administració i aprovació de la liquidació del cabal hereditari dels abintestats en els quals la comunitat autònoma haja sigut declarada hereva, inclòs el pagament dels premis.
  
h) L'exercici de les facultats ordinàries en matèria de contractació administrativa en els contractes d'assistència per a redacció de projectes i direcció d'obres i contractes d'obres, quan la quantia de la despesa no excedisca dels imports establits per al procediment negociat, i fins a la fase prèvia a l'adjudicació en els restants supòsits.
  
i) La representació extrajudicial de la comunitat autònoma en matèria patrimonial, i en concret, la facultat de comparèixer en representació de la Generalitat Valenciana en l'atorgament d'escriptures públiques i qualssevol altres documents en què es formalitzen negocis jurídics de tràfic patrimonial immobiliari o contractes d'arrendament de béns immobles.
  
j) Comparèixer en els documents en què es formalitzen els contractes gestionats en la direcció general i representar la conselleria davant d'administracions i organismes en les sol·licituds de llicències, autoritzacions, declaracions de ruïna, i totes aquelles actuacions que siga necessari realitzar per a l'exercici de les atribucions conferides a aquesta direcció general, inclòs el desistiment, la renúncia i la interposició de recursos administratius.
  
k) Adquisició, alienació, cessió, assegurament, arrendament i adscripció a les conselleries en matèria de vehicles.
  
Article 6
  
En totes les resolucions que s'adopten en virtut de delegació es farà constar expressament, segons pertoque, el que estableix l'article 68.6 de la Llei 5/1983, de 30 de desembre, de Govern Valencià i els articles 13.4 i 16.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 7
  
La delegació d'atribucions que es disposa en la present ordre no serà obstacle perquè l'òrgan delegant puga advocar el coneixement o la resolució de tots aquells assumptes que considere oportuns, així mateix, podrà revocar-la en qualsevol moment, d'acord amb el que estableix l'article 68.5 de la Llei 5/1983, de 30 de desembre, de Govern Valencià, i els articles 13.6 i 14 de la mencionada Llei 30/1992.
  
Article 8
  
En caso de vacant, absència o malaltia del secretari general o dels directors generals les delegacions efectuades al seu favor seran exercides pel sotssecretari de la Conselleria d'Economia i Hisenda.
  
En cas de vacant, absència o malaltia del secretari general administratiu o dels directors territorials, la suplència serà exercida pel secretari general i pels secretaris territorials respectivament.
  
DISPOSICIÓ DEROGATÒRIA
  
1. Queden derogades totes aquelles disposicions d'inferior o igual rang que s'oposen al que preveu aquesta ordre.
  
2. En particular queden derogades les normes següents:
  
- Ordre de 12 de setembre de 1995, de la Conselleria d'Economia i Hisenda, sobre la delegació de competències a la directora general de Tributs i Patrimoni (DOGV núm. 2.595, de 28.09.1995).
  
- Ordre de 10 d'abril de 1997, de la Conselleria d'Economia, Hisenda i Administració Pública, per la qual es deleguen determinades competències en altres òrgans de la Conselleria (DOGV núm. 2.987, de 8.05.1997).
  
- Ordre de 4 d'agost de 1999, de la Conselleria d'Economia i Hisenda, per la qual es deleguen competències en el sotssecretari de Política Pressupostària i Tresor (DOGV núm. 3.598, de l'11.08.1999).
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 19 de novembre de 1999
  
El conseller d'Economia i Hisenda,